Kõvera
Kõvera (kohalik hääldus Kõvõra) on küla Võru maakonnas Võru vallas. Aastatel 1992–2017 (kuni Eesti omavalitsuste haldusreformini) asus küla Põlva maakonnas Orava vallas. Külas on Kõvera järv ning sellest põhja pool asuvad Väikujärv ja Kõvera väikejärveks nimetatud Tahojärv. Kõvera Tornimäel asus varem triangulatsioonitorn ja tegutses saekaater. Küla territooriumi läänepiiri märgib Tartu–Petseri raudtee. Lähim peatus asub Rõssal (Orava raudteejaam).